## Izmjena Plana numeriranja

### NN 41/2012 (11.4.2012.), Izmjena Plana numeriranja

41 11.04.2012 Izmjena Plana numeriranja

41 11.04.2012 Izmjena Plana numeriranja

HRVATSKA AGENCIJA ZA POŠTU I ELEKTRONIČKE KOMUNIKACIJE

1060

Na temelju članka 12. stavka 1. točke 9. i članka 69. st. 3. i 5. Zakona o elektroničkim komunikacijama (»Narodne novine« broj 73/08 i 90/11) Vijeće Hrvatske agencije za poštu i elektroničke komunikacije donosi

IZMJENE PLANA NUMERIRANJA

Članak 1.

(1) U Planu numeriranja (»Narodne novine« br. 154/09) u cijelome tekstu riječi »usluge s dodanom vrijednosti« zamjenjuju se riječima »usluge s posebnom tarifom«, u odgovarajućem padežu.

(2) U Planu numeriranja (»Narodne novine« br. 154/09) u cijelome tekstu riječ »Internet« zamjenjuju se riječju »internet«, u odgovarajućem padežu.

(3) U članku 1. u trećoj rečenici riječi »Najveća duljina« zamjenjuju se riječima »Duljina«.

(4) U članku 1. zadnja rečenica mijenja se i glasi: »Međunarodni broj Republike Hrvatske je »„385«„.«

(5) U članku 2. stavku 2.1.1. druga rečenica mijenja se i glasi:

»Područni kôd može sadržavati 1 ili 2 znamenke.«

(6) U članku 2. stavku 2.1.2.1. druga rečenica mijenja se i glasi:

»Duljina pristupnog koda iznosi 2 ili 3 znamenke.«

(7) U članku 2. stavku 2.1.2.1. treća rečenica mijenja se i glasi:

»Duljina pretplatničkog broja za usluge s posebnom tarifom iznosi 4 ili 6 znamenaka.«

(8) U članku 2. stavku 2.1.2.1. peta rečenica mijenja se i glasi:

»Oznaka tarife sadržava 1 znamenku.«

(9) U članku 2. slika 4. mijenja se i glasi:

|  |  |
| --- | --- |
| Nacionalni broj | |
| Pristupni kôd (Service or Destination Network Code) | Pretplatnički broj (Subscriber Number) |
| (S)DN | SN |
| 2 ili 3 znamenke | 4 ili 6 znamenaka |

(10) U članku 2. slika 4a. mijenja se i glasi:

|  |  |  |
| --- | --- | --- |
| Nacionalni broj | | |
| Pristupni kôd (Service or Destination Network Code) | Pretplatnički broj (Subscriber Number) | |
| (S)DN | SN | |
| 2 ili 3 znamenke | TI | Preostali SN |
| 1 znamenka | 3 ili 5 znamenaka |

(11) U članku 2. slika 4b. mijenja se i glasi:

|  |  |  |  |
| --- | --- | --- | --- |
| Nacionalni broj | | | |
| Pristupni kôd (Service or Destination Network Code) | Oznaka tarife | Oznaka operatora | Pretplatnički broj (Subscriber Number) |
| (S)DN | TI |  | SN |
| 2 ili 3 znamenke | 1 znamenka | 2 znamenke (2 i 3 znamenka) | 3 znamenke |

(12) U članku 2. stavak 2.2. mijenja se i glasi:

»Nacionalni broj u pokretnoj elektroničkoj komunikacijskoj mreži sastoji se od pristupnog koda (eng.: (S)DN – Service or Destination Network code) i pretplatničkog broja (eng.: SN – Subscriber Number), kao što je prikazano na slici 5. Duljina pristupnog koda može iznositi od 2 do 4 znamenke. Duljina pretplatničkog broja u pokretnim elektroničkim komunikacijskim mrežama iznosi od 5 do 7 znamenaka. U slučaju korištenja pristupnog koda od 2 znamenke duljina pretplatničkog broja može iznositi 6 ili 7 znamenaka. U slučaju korištenja pristupnog koda od 3 znamenke duljina pretplatničkog broja iznosi 6 znamenaka te u slučaju korištenja pristupnog koda od 4 znamenke duljina pretplatničkog broja iznosi 5 znamenaka. Prigodom ostvarivanja poziva iz pokretnih elektroničkoj komunikacijskih mreža, osim za pozive upućene na pozivne brojeve hitnih službi i službe davanja obavijesti (informacija), vrijedi postupak biranja opisan u točki 2. ovoga Plana.

|  |  |
| --- | --- |
| Nacionalni broj | |
| Pristupni kôd (Service or Destination Network Code) | Pretplatnički broj (Subscriber Number) |
| (S)DN | SN |

Slika 5. Struktura nacionalnog broja u javnoj pokretnoj elektroničkoj komunikacijskoj mreži«

(13) U članku 3. prva rečenica mijenja se i glasi:

»Upotrebljavaju se za pristup hitnim službama, uslugama bez posebne tarife i uslugama s posebnom tarifom (npr. usluge od društvenog značaja, usluge davanja obavijesti o informacijama pretplatnika, posebnim uslugama od javnog interesa itd.)«

(14) U članku 3. nakon prve rečenice dodaje se nova rečenica koja glasi:

»Od usluga s posebnom tarifom putem kratkih kodova moguće je pružati samo usluge općeg sadržaja te usluge humanitarnog karaktera.«

(15) U članku 3. treća rečenica mijenja se i glasi:

»Duljina kratkih kodova iznosi od 3 do 5 znamenaka, a u posebnim okolnostima može iznositi i više.«

(16) U članku 3. u četvrtoj rečenici riječi »podatkove usluge« zamjenjuju se riječima »podatkovne usluge«.

(17) U poglavlju II. Popis nacionalnih brojeva u tablici Usluge u pokretnoj elektroničkoj komunikacijskoj mreži broj »9XX« zamjenjuje se brojem »9XXX«.

(18) U poglavlju II. Popis nacionalnih brojeva u tablici Hitne službe u dijelu Nacionalna središnjica za usklađivanje traganja i spašavanja na moru broj »155« zamjenjuje se brojem »195«.

(19) U napomeni označenoj »\*\*« broj »155« zamjenjuje se brojem »195«.

Članak 2.

Izmjene Plana numeriranja stupaju na snagu osmog dana od dana objave u »Narodnim novinama«.

Klasa: UP/I-344-03/12-02/02

Ubrboj: 376-12/ŽKB-12-01 (MW)

Zagreb, 21. ožujka 2012.

Predsjednik Vijeća
Miljenko Krvišek, dipl. ing. el., v. r.

Izmjene i dopune, NN 41/2012-1060